Source: http://www.finlex.fi/fi/laki/alkup/1969/19690031
Timestamp: 2019-07-19 15:23:13+00:00
Document Index: 17072618

Matched Legal Cases: ['§3', '§6', '§7', '§13', '§15', '§16', '§24']

Laki sakkorangaistuksen sekä eräiden muiden… 31/1969 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1969 › 31/1969
Annettu Helsingissä 17. päivänä tammikuuta 1969
Laki sakkorangaistuksen sekä eräiden muiden rikosoikeudellisten seuraamusten ja valtiolle maksettaviiksi tuomittujen korvausten täytäntöönpanosta ulosottotoimin annetun lain muuttamisesta
Eduskunnan päätöksen mukaisesti muutetaan sakkorangaistuksen sekä eräiden muiden rikosoikeudellisten seuraamusten ja valtiolle maksettaviksi tuomittujen korvausten täytäntöönpanosta ulosottotoimin 20 päivänä kesäkuuta 1963 annetun-lain (318/63) 1 §:n 2 momentti, 3 ja 6 §, 7 §:n 1 momentti ja 15, 16 ja 24 § sekä lisätään lain 13 §:ään uusi 3 ja 4 momentti seuraavasti:
Mikäli sakkoa ei saada ulosottotoimin perityksi, on täytäntöönpanoviranomaisen ryhdyttävä toimenpiteisiin sakon muuntorangaistusta koskevan menettelyn vireille panemiseksi niin kuin siitä edellä mainitussa luvussa on säädetty.
Menetetyksi tuomittu rahamäärä on niin ikään perittävä ulosottotoimin tämän lain mukaan.
Laki on sama, milloin korvausta on tuomittu valtiolle, Suomen Pankille, postisäästöpankille tai kansaneläkelaitokselle rikosasiassa tai valtiolle muussa asiassa, jossa virallinen syyttäjä on virkansa puolesta esiintynyt, taikka milloin korvausta on tuomittu todistajan tai asiantuntijan kuulemista, maksutonta oikeudenkäyntiä tai henkilön oikeuteen tuomista koskevien taikka vastaavien, valtion varoista suoritettujen kustannusten korvaamista tarkoittavien säännösten nojalla.
Edellä 1 ja 2 momentissa tarkoitettua rahamäärää ja korvausta sanotaan tässä laissa saamiseksi.
Ulosottomies saa antaa sakon perimisen sekä menetetyksi tuomittua tiettyä esinettä tai muuta omaisuutta ja saamista koskevan täytäntöönpanon ulosottoapulaisen suoritettavaksi. Ulosottoapulaisella on silloin oikeus ryhtyä ulosottolain 1 luvun 5 §:n 5 momentissa mainittuihin tehtäviin sekä ulosmitata ja ottaa haltuunsa irtainta omaisuutta, ei kuitenkaan laivaa eikä siinä olevaa tavaraa, ja sen jälkeen, kun muuntorangaistus on määrätty, ryhtyä tarvittaviin toimenpiteisiin muuntorangaistukseen tuomitun toimittamiseksi rangaistustaan kärsimään.
Ulosottomies voi, vaikka tuomittu ei olisi sitä pyytänytkään, myöntää maksuaikaa asevelvollisuuden täyttämisen ajaksi.
Maksuajan myöntämisestä on ilmoitettava tuomitulle.
Hilloin maksuaikaa pyydetään sakon suorittamista varten kuutta kuukautta tai saamisen maksamista varten vuotta pitemmäksi ajaksi, on siihen suostuttaessa asetettava ehdoksi, että suoritus tapahtuu erityisen maksusuunnitelman mukaan.
Milloin rahamäärä, joka ennen päätöksen täytäntöönpanoon ryhtymistä on suoritettu sakon tai saamisen maksamiseksi, kokonaan tai osaksi on maksettava takaisin ylemmän tuomioistuimen lainvoiman saaneen päätöksen johdosta tai muusta syystä, on takaisin maksettava määrä ja sille korkoa kuusi sadalta vuodessa suorituspäivästä takaisinmaksupäivään suoritettava lääninhallituksen toimesta. Asetuksella voidaan kuitenkin säätää, että mikäli korin määrä on tiettyä rahamäärää pienempi, ei korkoa suoriteta.
Helsingissä 17. päivänä tammikuuta 1969
1§3§6§7§13§15§16§24§